മണ്ണാര്ക്കാട് ബ്ലോക്ക് പഞ്ചായത്ത് പ്രസിഡന്റിനെതിരേ അവിശ്വാസത്തിനു നോട്ടീസ് മണ്ണാര്ക്കാട്: മണ്ണാര്ക്കാട് ബ്ലോക്ക് പഞ്ചായത്ത് പ്രസിഡന്റ് സി.കെ.ഉമ്മുസല്മയ്ക്കെതിരെ യുഡിഎഫ് അംഗങ്ങള് അവിശ്വാസത്തിനു നോട്ടീസ് നല്കി. കഴിഞ്ഞ നാലുമാസമായി ഉമ്മുസല്മ രാജിവയ്ക്കണമെന്നാവശ്യപ്പെട്ട് യുഡിഎഫ്, ലീഗ് നേതൃത്വങ്ങളെ സമീപിച്ച 11 യുഡിഎഫ് അംഗങ്ങളാണ് ജില്ലാ പഞ്ചായത്ത് സെക്രട്ടറി മുന്പാകെ ഇന്നലെ വൈകുന്നേരം 4.40 ന് അവിശ്വാസത്തിനു നോട്ടീസ് നല്കിയത്. 17 അംഗ ഭരണസമിതിയില് കോണ്ഗ്രസ് 6, മുസ്ലിം ലീഗ് 6, സിപിഎം 5 എന്നിങ്ങനെയാണ് കക്ഷി നില. ഇതില് മുസ്ലിം ലീഗ് അംഗമാണ് പ്രസിഡന്റ് ഉമ്മുസല്മ. മുസ്ലിം ലീഗിലെതന്നെ മറ്റ് അഞ്ച് അംഗങ്ങളും കോണ്ഗ്രസിലെ ആറ് അംഗങ്ങളും ഉള്പ്പെടെ 11 അംഗങ്ങള് ചേര്ന്ന് അവിശ്വാസത്തിന് നോട്ടീസ് നല്കിയത്.